11.08.2019
Аҧсны Аҳәынҭқарра Ахада Рауль Ҳаџьымба Аҧсны иқәынхо аҧсылманцәа Кәырбан-баирам аныҳәа рыдиныҳәалеит.
«Ҳаҭыр зқәу ҳџьынџьуаа!
Гәык-ҧсык ала ишәыдысныҳәалоит Кәырбан-баирам ныҳәа, аҳаџь ахыркәшара акәырбан амҩаҧгарала.
Ашәышықәсақәа раахыс ари аныҳәа ишьақәнарӷәӷәоит агәыҳалалра, агәыразра, аиашара, ажәлар реидкылара аус аҟны ицхыраагӡоуп.
Ҳара ҳтәылаҿы адинхаҵарақәа рыбжьара аҳаҭыреиқәҵара аарҧшра традициак аҳасабала имҩасуеит, уи аҭоурыхтә дацқәа амоуп. Гәахәароуп Аҧсны иҟоу аҧсылмантә еилазаара ауаажэларра рыҩныҵҟа аҭынчреи аҳәоуеиқәшәареи ашьақәыргылара иахьацхраауа, аҭаацәаратә ҵас бзиақәа реиқәырхара аус аҟны алагаламҭа ахьдуу.
Гәык-ҧсыкала ишәзеиӷьасшьоит агәабзиара, агәамч, аҭынчра, аизҳазыӷьара».